ประจะเดือนหนูมาเป็นสีน้ำตาล มีก้อนลิ่มๆออกมาด้วย มีเพศสัมพันธ์ค่ะแต่ใส่ถุงยางอนามัย จะท้องมั้ยค่ะ
สวัสดีค่ะ การมีเพศสัมพันธ์ โดยใช้ถุงยางอนามัยแม้จะใช้อย่างถูกต้อง ถุงยางอนามัยก็ไม่สามาถป้องกันการตั้งครรภ์ได้ 100%หากเลือดสีน้ำตาลที่ออกมานั้น เป็นช่วงวันที่ประจำเดือนควรจะมา เลือดดังกล่าวก็น่าจะเป็นประจำเดือน ซึ่งหากเลือดประจำเดือนมีน้อย อาจเป็นสีน้ำตาลเข้มดังกล่าวได้ ส่วนการที่เลือดเป็นลิ่มนั้น ก็เป็นสิ่งปกติที่สามารถพบได้ เพราะเมื่อเลือดออกจากร่างกายย่อมมีการเกาะตัวกลายเป็นลิ่มเลือดค่ะแต่หากเลือดที่ออก ไม่ใช่ช่วงวันที่ประจำเดือนควรจะมา เลือดดังกล่าวก็ถือเป็นเลือดที่ออกผิดปกติ โดยอาจเกิดได้จากหลายสาเหตุ เช่น มีการตั้งครรภ์แล้วเกิดการแท้ง มีการติดเชื้อในมดลูก มีติ่งเนื้อที่ปากมดลูก เป็นต้น